

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 6 abril 2016**

**Augment d'esquiadors a Baqueira Beret per a la temporada 2015-2016**

**L'estació d'esquí de Baqueira Beret va finalitzar la temporada 2015-2016 el diumenge 3 d'abril amb resultats molt positius. L'estació de la Val d'Aran va inaugurar temporada el dissabte 28 de novembre i la va tancar en començar l'abril per la qual cosa han estat 128 dies en funcionament amb 888.773 esquiadors.**

Tot i la temporada variable pel que fa a una meteorologia amb oscil·lacions de temperatures destacables, l'estació ha acabat amb 235 cm de neu a les cotes altes i totes les seves instal·lacions en funcionament. De fet, també ha estat atípic el dia de més afluència que normalment coincideix en nadal. Aquesta temporada la jornada amb més esquiadors a pistes ha estat el Divendres Sant, 25 de març, en què es van comptabilitzar més de 17.000 esquiadors a les pistes.

**Èxit de Beret**

Aquesta temporada l'estació ha arribat als 150 km de pistes més cinc itineraris. Sens dubte, els esquiadors segueixen valorant molt positivament l'augment d'oferta de quilòmetres esquiables que en dos anys han passat dels 120 km de la temporada 2013-2014 als 155 km de la present. És innegable que aquest augment de traçats ha estat un dels factors clau per permetre un increment del 13% d'esquiadors respecte a la temporada passada i un 16% respecte a la de fa dos anys.

Les 25 pistes noves en dues temporades (21 a 2014-2015 i 4 en 2015-2016) permeten sumar 103 traçats, estan ubicades majoritàriament a Beret pel que aquesta zona és la que més segueix creixent pel que fa a ús en un 4,6% aquesta temporada (la passada ja va incrementar un 3,5% respecte a l'any 2013-2014) concentrant el 32% dels esquiadors. El 50% i 18% restants es reparteixen per Baqueira i Bonaigua, respectivament. La nova zona de Saumet amb les seves noves pistes, i la panoràmica increïble que ofereix cap la Cara Nord, a més de la connexió del telecadira Jesús Serra i les facilitats d'aparcament a Orri i Beret han estat clau en aquest creixement.

**Meteorologia i pistes**

Amb els 150 km de pistes abalisades més els 3 d'itineraris marcats a l'estació, les màquines de preparació de pistes han trepitjat aproximadament 50.427 Ha. Quant a condicions meteorològiques, la temperatura mínima de la temporada a la cota 1800 de Baqueira ha estat de -10,7ºC.

**Una estació de Copa del Món**

Baqueira Beret segueix intensificant la seva agenda d'esdeveniments i la principal novetat aquesta temporada ha estat la Copa del Món de Snowboard Cross FIS que el 20 de març va significar el bateig de l'estació en un circuit del màxim nivell mundial. La prova es va emetre en televisions de 35 països a més de canals multipaís com Eurosport que cobreix Europa i Àsia o Match TV que cobreix Rússia i les repúbliques ex-soviètiques. Al voltant de 3.000 espectadors van seguir l'esdeveniment en directe a peu de pista Blanhiblar i van vibrar amb la disputadíssima final masculina en què el basc Lucas Eguibar, rider de la Reial Federació Espanyola Esports d'Hivern -RFEDI- va aconseguir un tercer lloc. A Espanya la carrera es va retransmetre en directe per TVE-Teledeporte i Eurosport 2 i en diferit per TV3-Esports 3.

Un altre gran esdeveniment internacional a destacar va ser la Marxa Beret-Campionats d'Europa de maratons d'esquí de fons Euroloppet. La prova es va disputar el cap de setmana del 6 i 7 de febrer amb 1200 participants i moltíssima neu i els vencedors van ser Imanol Rojo, de l'equip RFEDI, en homes i la francesa Marielle Bigot en dones. Altres esdeveniments populars destacats van ser la segona edició del BBB Ski Race Experience, el cap de setmana del 23 i 24 de gener, en la qual 300 inscrits van poder descobrir tots els racons de l'estació a través de l'original prova. El mes de desembre també va passar per l'estació, concretament el dia 12, la Salomon Quest Challenge en la seva segona edició amb 500 inscrits que van gaudir d'aquesta heterogènia cursa oberta a tots els públics.

D'altra banda, el dia 20 febrer es va dur a terme la tercera edició de la divertida quattro Era Baishada a Beret i el cap de setmana de 12 i 13 de març el Trofeu Fundació Jesús Serra va celebrar la seva 9a edició atorgant beques d'estudis als millors esquiadors.

Pel que fa a activitats que s'ofereixen durant tota la temporada, la nova Audi Ski Kronos situada a Baqueira ha tingut un gran èxit. Aquest estadi, al costat de la cafeteria de 2200, permet baixar un fàcil traçat de gegant que es grava en vídeo i es pren el temps. L'esquiador, a través del seu forfet, accedeix a aquestes dades per mitjà del web de Baqueira i pot compartir-les a xarxes socials. Aquesta activitat es va posar en funcionament el 17 de desembre i des de llavors s'han realitzat 18.476 baixades i els vídeos s'han visualitzat al web 44.574 vegades.

**Restauració, millora contínua**

La cuina de nivell segueix triomfant a Baqueira amb una gran afluència als restaurants gastronòmics d'altura. Aquest any ha triomfat el nou Baqueira Winebar by Vinya Pomal a l'hotel Montarto amb la seva oferta de racions i uns plats sense complexos. El 5J Grill Baqueira de la cota 1800 ha viscut el seu tercer hivern funcionant sense descans els 4 mesos de temporada. El Moët Winter Lounge d'Orri, a més de per la seva acurada selecció culinària, segueix augmentant el seu mite amb les festes a la terrassa. El Refugi Sant Miquel a Bonaigua ha seguit sorprenent amb les tapes d'autor i el Baqueira Bar 1500 ha congregat molts esquiadors cada dissabte en un après ski desenfadat.

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret